La processó i el cant de la carxofa tanquen la festivitat en honor a la patrona de la ciutat
09/09/2005 21:04:00

# La processó i el cant de la carxofa tanquen la festivitat en honor a la patrona de la ciutat

*   09/09/2005 21:04:00
*   [Imprimir](#)
*   Compartir
*    https://www.alaquas.org/documento.asp?id\_do=9669

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9669%2F0&title=Ajuntament%20d%27Alaqu%C3%A0s.%20Premsa.La%20process%C3%B3%20i%20el%20cant%20de%20la%20carxofa%20tanquen%20la%20festivitat%20en%20honor%20a%20la%20patrona%20de%20la%20ciutat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9669/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9669/9669_Form_4.jpg)](https://www.alaquas.org/ficheros/documentos/2005/2/9669/9669_Form_10.jpg "<a href='https://www.alaquas.org/ficheros/documentos/2005/2/9669/9669_Form_10.jpg' target=_blank><i class='fa fa-external-link' aria-hidden='true'></i>.La processó i el cant de la carxofa tanquen la festivitat en honor a la patrona de la ciutat</a>")

Milers de veïns i veïnes participen en els actes programats

Les celebracions en honor a la Mare de Déu de l'Olivar, Patrona d'Alaquàs, van tindre lloc el passat dijous dia 8 de setembre al llarg de tot el dia i van concloure amb dos actes emblemàtics com són la Processó i el Cant de la Carxofa, que enguany ha estat interpretat pel xiquet Alejandro Ramos.

Els actes en honor a la patrona van començar el dimecres per la nit amb la tradicional _pujà_ de la Mare de Déu de l'Olivar cap a les 23:30 hores. Tot i l'amenaça de pluja, una gran quantitat de veïnes i veïns, acompanyats per la Confraria de la Mare de Déu de l'Olivar, organitzadors de l'acte, van  participar en aquest recorregut amb coets de llum que va finalitzar a la parròquia de l'Olivar.

Els actes van continuar al llarg del dia. Pel matí va tindre lloc la Missa Major cantada per l'Orfeó Polifònic d'Alaquàs, seguida d'una _mascletà_ al Parc de la Sequieta. La festa de la vesprada va començar amb les segones vespres i la missa cantada per l'Escolania de la Mare de Déu de l'Olivar. A continuació, la tradicional processó per l'itinerari interparroquial en què van participar centenars d'alaquasers. En finalitzar el trajecte, en la Plaça d'Espanya de la ciutat, el Grup de Dances de l'Olivar, amb l'acompanyament de la Unió Musical d'Alaquàs, va ballar el Xum-Xum.

La Processó va finalitzar en la plaça Mare de Déu de l'Olivar, on va tindre lloc el tradicional Cant de la Carxofa. El xiquet Alejandro Ramos, acompanyat per cors i orquestra, va ser l'encarregat d'interpretar aquesta peça. Els actes en honor a la Mare de Déu de l'Olivar es van tancar amb un castell de focs d'artifici.